
PLx nr.36/2020
Către: 


          BIROUL PERMANENT AL CAMEREI DEPUTAȚILOR
Vă înaintăm, alăturat, RAPORTUL COMUN asupra proiectului de Lege pentru completarea Ordonanței de urgență a Guvernului nr.34/2008 privind organizarea și funcționarea Sistemului național unic pentru apeluri de urgență, transmis, pentru dezbatere în fond, Comisiei pentru tehnologia informației și comunicațiilor și Comisiei pentru industrii și servicii cu adresa PLx nr. 36/2020 din 17 februarie 2020.

Prin conţinutul si obiectul de reglementare, proiectul de lege face parte din categoria legilor ordinare.
	PREȘEDINTE,

CORNEL ZAINEA
	PREȘEDINTE,

IULIAN IANCU







PARLAMENTUL ROMÂNIEI

CAMERA DEPUTAŢILOR
	Comisia pentru tehnologia informaţiei şi comunicaţiilor

	Comisia pentru industrii și servicii


	Nr.4c-19/49/02.06.2020

	Nr.4c-3/51/27.05.2020


	                                                                                                         


                                                                                         PLx nr.36/2020
RAPORT COMUN
asupra proiectului de Lege pentru completarea Ordonanței de urgență a Guvernului nr.34/2008 privind organizarea și funcționarea Sistemului național unic pentru apeluri de urgență
În temeiul dispoziţiilor art. 94 din Regulamentul Camerei Deputaţilor Comisia pentru tehnologia informaţiei şi comunicaţiilor și Comisia pentru industrii și servicii au fost sesizate, spre dezbatere în fond, cu proiectul de Lege pentru completarea Ordonanței de urgență a Guvernului nr.34/2008 privind organizarea și funcționarea Sistemului național unic pentru apeluri de urgență, transmis cu adresa PLx nr. 36/2020 din 17 februarie 2020.
Senatul, în calitate de primă Cameră sesizată, a adoptat tacit iniţiativa legislativă în şedinţa din 10 februarie 2020.
Consiliul Legislativ a avizat favorabil iniţiativa legislativă cu observații și propuneri, conform avizului nr. 931/31.10.2019.
Consiliul Economic și Social a avizat favorabil inițiativa legislativă, conform avizului nr. 5430/22.10.2019.
Prin punctul de vedere transmis Guvernul nu susține adoptarea inițiativei legislative,  conform adresei nr. 172/31.01.2020.
Comisia pentru drepturile omului, culte şi problemele minorităţilor naţionale a avizat negativ inițiativa legislativă, conform avizului nr. 4c-6/69/2020.
Comisia pentru administrație publică şi amenajarea teritoriului a avizat negativ proiectul de lege, conform avizului nr. 4c-7/64/03.03.2020.
Comisia pentru apărare, ordine publică şi siguranţă naţională a avizat negativ inițiativa legislativă, conform avizului nr. 4c-15/44/10.03.2020.
Potrivit prevederilor art.75 alin.(1) din Constituţia României, Camera Deputaţilor este Cameră decizională.
Proiectul de lege are ca obiect de reglementare completarea Ordonanţei de urgenţă a Guvernului nr.34/2008 privind apeluri de urgență, aprobată cu modificări și completări prin Legea nr.160/2008, cu modificările și completările ulterioare, în sensul instituirii obligaţiei comercializării telefoanelor mobile numai dacă au instalate aplicaţiile unice de apel de urgenţă şi mesaj de urgenţă, precum şi a unor sancţiuni specifice în cazul efectuării de apelări agresive sau transmiterii de mesaje agresive.
În conformitate cu prevederile art.61 și 63 din Regulamentul Camerei Deputaţilor, republicat, cele două Comisii au dezbătut proiectul de lege în ședințe separate. 
Membrii Comisiei pentru industrii și servicii au examinat proiectul de lege în ședința din 26 mai 2020. La lucrările comisiei au fost prezenți 18 deputați din totalul de 22  deputați membri ai comisiei.
Membrii Comisiei pentru tehnologia informației şi comunicaţiilor au dezbătut proiectul de lege pe parcursul mai multor ședințe. La lucrările ședinței comisiei din 2 iunie 2020 au fost prezenți 14 deputaţi din totalul de 15 membri. 

În urma dezbaterilor proiectului de lege, membrii celor două comisii au hotărât, cu majoritate de voturi să propună plenului Camerei Deputaţilor respingerea proiectului de Lege pentru completarea Ordonanței de urgență a Guvernului nr.34/2008 privind organizarea și funcționarea Sistemului național unic pentru apeluri de urgență, cu amendamente respinse prevăzute în Anexa nr.1 care face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare.
	PREȘEDINTE
CORNEL ZAINEA
	PREȘEDINTE
IULIAN IANCU

	SECRETAR
GHEORGHE-DINU SOCOTAR
	SECRETAR

ADNAGI SLAVOLIUB


Mihaela Astafei – consilier parlamentar                                                                                 Ovidiu Fulga  -  consilier parlamentar

Anexa nr.1

Amendamente respinse

la proiectul de Lege pentru completarea Ordonanei de urgenţă a Guvernului nr.34/2008 privind organizarea şi funcţionarea Sistemului naţional unic pentru apeluri de urgenţă 

PLx.36/2020

	Nr. Crt.
	Ordonanţa de urgenţă a Guvernului nr.34/2008 privind organizarea şi funcţionarea Sistemului naţional unic pentru apeluri de urgenţă
	Text Senat
	Amendamente respinse/autor
	Motivaţie

	1. 
	
	TITLUL LEGII

LEGE

pentru completarea Ordonanţei de urgenţă a Guvernului nr.34/2008 privind organizarea şi funcţionarea Sistemului naţional unic pentru apeluri de urgenţă
	
	

	2. 
	
	Art.I.- Ordonanţa de urgenţă a Guvernului nr.34/2008 privind organizarea şi funcţionarea Sistemului naţional unic pentru apeluri de urgenţă, publicată în Monitorul Oficial al României, Partea I, nr.246 din 28 martie 2008, aprobată cu modificări şi completări prin Legea nr. 160/2008, cu modificările şi completările ulterioare, se modifică şi se completează după cum urmează:
	
	

	3. 
	
	1. La alineatul (1) al articolului 3, după litera e) se introduce o nouă literă, lit.e1), având următorul cuprins:
„e1) apelare agresivă - apelarea abuzivă efectuată de cel puţin 10 ori într-un interval de mai puţin de 15 minute a numărului unic pentru apeluri de urgenţă 112;”
	e1) apelare agresivă – apelarea abuzivă efectuată de cel puţin cinci ori într-un interval de 60 de minute a numărului unic pentru apeluri de urgenţă 112.

Autor – Sitterli Ovidiu Ioan P.N.L.
	O.U.G. nr. 34/2008 în art. 3, alin. 1, lit. e) defineşte apelarea abuzivă, din care se desprind câteva elemente care se cer de legiuitor a fi întrunite cumulativ:
1. apelarea trebuie să fie repetată;

2. apelarea trebuie să fie facută cu rea-credinţă;

3. apelantul să sa nu justifice o stare care să necesite acţiunea agenţiilor specializate sau în pentru a aduce injurii operatorilor.

În cazul apelării agresive avem de-a face cu apelare abuzivă (în care sunt demonstrate toate elementele, întrunite cumulativ) şi trebuie să stabilim, ăn definiţia noastră, caracterul de repetabilitate şi intervalul de timp în care se produce această acţiune de apelare abuzivă, în aşa fel încât să îmbrace haina agresivităţii.

Luând în considerare că putem considera întrunit caracterul de repetabilitate a apelului abuziv de la a treia apelare, putem aprecia ca efectuarea apelului de minim cinci ori întruneşte caracterul de repetabilitate al apelului agresiv.

În ce priveşte intervalul de timp al apelului agresiv acesta trebuie să fie destul de larg pentru ca persoana care efectuează apelurile agresive să nu iasă de sub această încadrare şi să ramână sub imperiul reglementării apelării abuzive.

Oricum, chiar daca apelarea agresivă se împlineste într-un interval de timp mai scurt, apreciem că se pot lua măsurile de îndată ce sunt întrunite condiţiile, fară a trebui aşteptat împlinirea termenului de 60 de minute. Termenul astfel stabilit este în favoarea operatorului SNUAU, pentru că un interval scurt de timp poate da posibilitatea persoanei agresive, aşa cum am aratat mai sus, să intre sub incidenţa unei norme mai favorabile.   



	4. 
	
	2. La alineatul (1) al articolului 3, după litera h) se introduce o nouă literă, lit.h1), având următorul cuprins:
„h1) mesaj agresiv - transmiterea de mesaje abuzive efectuată de cel puţin 10 ori într-un interval de mai puţin de 15 minute la numărul 113 ori la numărul 114;”
	
	

	5. 
	
	3. După art.18 se introduce un nou articol, art.181, având următorul cuprins:

„Art.181 (1) Telefoanele mobile pot fi comercializate pe teritoriul României numai dacă au instalate aplicaţiile unice de apel de urgenţă şi mesaj de urgenţă.

(2) Aplicaţiile unice de apel de urgenţă şi mesaj de urgenţă la care se referă alin.(l) sunt proprietatea Serviciului de Telecomunicaţii Speciale şi se pun gratuit la dispoziţia operatorilor economici care produc sau comercializează telefoane mobile în România.
	
	

	6. 
	
	
	1. La articolul 32 alineatul (1), după litera a) se introduce o nouă literă, lit. a1), având următorul cuprins:

a1) apelarea agresivă a numărului unic pentru apeluri de urgenţă 112 sau transmiterea de mesaje agresive la numărul 113 ori la numărul 114, cu amendă de la 1.500 lei la 3.000 lei sau cu prestarea de la 150 de ore la 300 de ore de activităţi în folosul comunităţii. Săvârşirea, din nou, a contravenţiei în interval de un an, de la aplicarea sancţiunii, se sancţionează cu amendă de la 3.000 lei la 6.000 lei sau, prin derogare de la dispoziţiile art. 9, alin. 1 din Ordonanţa Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, cu prestarea de la 300 de ore la 600 de ore de activităţi în folosul comunităţii. 

Autor:

Sitterli Ovidiu-Ioan P.N.L.
	Având în vedere gradul de pericol social al faptei, am propus ca limitele sancţiunilor contravenţionale să fie majorate cu 50%.

	7. 
	
	4. După art. 32 se introduce un nou articol, art.321, având următorul cuprins:

„Art.321 (1) Apelul agresiv şi mesajul agresiv atrag restricţionarea accesului la SNUAU a postului telefonic respectiv, cu efect imediat.

(2) Restricţionarea accesului la SNUAU în situaţiile prevăzute la alin.(l) se realizează de către operatorii care furnizează servicii de telefonie.

(3) Revocarea restricţionară accesului la SNUAU a postului telefonic căruia i s-a aplicat măsura prevăzută la alin.(l) se realizează de către operatorul care furnizează serviciul de telefonie postului telefonic respectiv numai după identificarea persoanei responsabile de transmiterea apelului agresiv sau a mesajului agresiv care a atras măsura restricţionăm şi aplicarea sancţiunii prevăzute la art.32 alin.(l) lit.a).

(4) Restricţionarea accesului la SNUAU se notifică de îndată postului telefonic căruia i s-a aplicat măsura prin mesaj vocal şi scris, dacă este posibil, de către operatorul de telefonie care a aplicat-o.

(5) Procedura privind restricţionarea şi revocarea restricţionării accesului la SNUAU potrivit dispoziţiilor prevăzute în prezentul articol se elaborează de Autoritatea Naţională pentru Administrare şi Reglementare în Comunicaţii şi este obligatorie pentru toţi operatorii de servicii de telefonie.
	(3) Revocarea restricţionară accesului la SNUAU a postului telefonic căruia i s-a aplicat măsura prevăzută la alin.(l) se realizează de către operatorul care furnizează serviciul de telefonie postului telefonic respectiv numai după identificarea persoanei responsabile de transmiterea apelului agresiv sau a mesajului agresiv care a atras măsura restricţionăm şi aplicarea sancţiunii prevăzute la art. 32 alin.(l) lit.a1).
Autor:

Sitterli Ovidiu-Ioan


	Pentru corelarea cu norma din art.3 alin.(1) lit.e1) și pentru un spor de rigoare de exprimare

	8. 
	
	Art. II. - Dispoziţiile art.181 intră în vigoare în termen de 12 luni de la publicarea prezentei legi în Monitorul Oficial al României, Partea I.
	
	

	9. 
	
	Art.III.- În termen de 30 de zile de la intrarea în vigoare a prezentei legi, procedura privind restricţionarea şi revocarea restricţionării accesului la SNUAU, aprobată prin ordin al preşedintelui Autorităţii Naţionale pentru Administrare şi Reglementare în Comunicaţii, se publică în Monitorul Oficial al României, Partea I.
	
	

	10. 
	
	Art. IV.- În termen de 45 de zile de la intrarea în vigoare a prezentei legi, Ordonanţa de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, publicată în Monitorul Oficial al României, Partea I, nr.246 din 28 martie 2008, aprobată cu modificări şi completări prin Legea nr. 160/2008, cu modificările şi completările ulterioare, se publică în Monitorul Oficial al României, Partea I, dându-se textelor o nouă numerotare.

